39 . Stjórnarfundur Félags skógarbænda á Vestfjörðum , haldinn í Reykjanesi þann 2. Október 2018 kl. 12.00 Mættir : Naomi Bos og Sighvatur Jón en Sólveig Bessa á skype þar hún átti ekki heimangengt inn í Reykjanes . Gengið til dagskrár : 1 . Stjórnin skiptir með sér verkum þar sem þetta er fyrsti stjórnarfundur eftir aðalfund . Naomi verður formaður , Sólveig Bessa gjaldkeri og Sighvatur Jón ritari . 2 . Framboð í stjórn LSE á næsta aðalfundi LSE . Samkvæmt ákvörðun aðalfundar Félags skógarbænda á Vestfjörðun frá 30. júní í sumar , verður Naomi í framboði til setu sem aðalmaður í stjórn LSE ( landssamtaka skógareigenda ) og Sighvatur Jón sem varamaður hennar . Bæði munu mæta á aðalfund LSE á Hellu 5 - 6 október næstkomandi . 3 . Innheimta félagsgjalda - innheimtumál – framhald frá síðasta stjórnarfundi ( sjá bókun frá 38. stjórnarfundi ) . Þar sem nokkrir félagar okkar eru hvorki skráðir með netfang eða heimabanka er ljóst að nota verður eldri og hefðbundnari aðferðir við innheimtu félagsgjalda í þeim tilvikum . Bessu falið að finna út úr þeim málum og Sighvatur skoðar og yfirfer félagatalið og netfangaskráninguna . 4 . Málefni LSE – stefna og tilgangur samtakanna . Sighvatur kynnti fyrir Bessu og Naomi helstu þætti í starfsemi LSE og hvað verið er að fást við á þeim vettvangi . 5 . Önnur mál : Naomi vakti máls á skipulagsmálum er varðar skógrækt og hvernig sveitafélög geta virkað hamlandi á framkvæmdir . Þörf er á að samræma vinnubrögð sveitafélaga á landsvísu þannig að allir sitji við sama borð óháð hvar þeir eru með sína skógrækt . Rætt um fræðslumál . Bessu falið að hafa samband við Óla Odds hjá Skógræktinni til að athuga hvort hægt sé að fá námskeið hingað vestur . Bessa vakti máls á því að það fundarform að nota skype gæti hugsanlega hentað okkur þar sem langt er milli stjórnarmanna . Ætlum að skoða það nánar . Fleira ekki gert og fundi slitið kl. 13.40 Fundargerð ritar Sighvatur Jón Þórarinsson